Stane Brovet

**Stanislav (Stane) Brovet** (Josipdol, 14. maj 1930 – Beograd, 10. juni 2007) bio je jugoslavenski vojni obavještajac, admiral JNA. U periodu od 1988. do 1992. obavljao je funkciju zamjenika saveznog sekretara za narodnu odbranu SFRJ.

## Život 
Rođen je 14. maja 1930. u Josipdolu na Pohorju (sadašnja Slovenija). Godine 1941. porodica se preselila u Mengeš, gde je Stane završio osnovnu školu. Nižu gimnaziju počeo je u Ljubljani, a završio u Domžalama. Stanetov otac je kao rezervni oficir vojske Kraljevine Jugoslavije, krajem Aprilskog rata bio zarobljen, ali je ubrzo pušten kući. Porodica se potom preselila u Celovec, gde je Stane nastavio školovanje.

Godine 1945, zajedno sa bratom Bojanom, Stane se učlanio u Savez komunističke omladine Jugoslavije (SKOJ) i priključio se Narodnooslobodilačkoj vojsci Jugoslavije (NOVJ). Pošto je bio maloletan, odmah poslije završetka rata je demobilisan i poslat kući. Njegova porodica, se tada vratila u Sloveniju i preselila se u Novo Mesto, gde je Stane završio gimnaziju. Poslije završene gimnazije, upisao je vojnopomorsku školu u Splitu i završio je sa odličnim uspjehom.

U vreme raspada Jugoslavije Stane Brovet je bio slovenski oficir najvišeg ranga u JNA.

Brovet se poslije penzionisanja nastanio u Beogradu, daleko od očiju javnosti, i nikad se više nije vratio u Sloveniju. Umro je 10. juna 2007. u Beogradu..

Dva puta oženjen, iz drugog braka je imao kćer.

## Služba u JNA 
Po završenju školovanja, Stane Brovet je bio raspoređen na razne dužnosti u vojnopomorskom centru. Nedugo zatim postavljen je za operativca Kontraobaveštajne službe (KOS), da bih poslije godinu dana bio dodeljen kao sekretar vojnog atašea u NR Kini i na toj dužnosti je ostao pet godina. Godine 1960. ponovo je poslat kao sekretar vojnog atašea u Italiju i na toj dužnosti je ostao do 1965. Još dva puta je bio vojni ataše u Londonu, prvi put kao kapetan korvete, a drugi put kao kapetan bojnog broda.

U periodu od 1976. do 1980. završio je Ratnu školu JNA i tom prilikom je unapređen u čin kontra-admirala. Kao odličan vojni analitičar i poznavalac stranih jezika, naročito kineskog, postavljen za načelnika Vojnoobaveštajne agencije (Druge uprave Generalštaba JNA) i tu dužnost obavljao u periodu od 1984. do 1988. U tom periodu unapređen u čin vice-admirala.

Kada je 1988. general-pukovnik Veljko Kadijević postavljen za saveznog sekretara za narodnu odbranu, Stane Brovet je izabran za zamenika saveznog sekretara i, kasnije, unapređen u čin admirala. Kao zamjenik saveznog sekretara za narodnu odbranu, Stane je bio i koordinator između Saveznog sekretarijata za narodnu odbranu i mnogih državnih institucija kao što su Savezno izvršno vijeće, Skupština SFRJ i Predsedništvo SFRJ.

## Raspad Jugoslavije 
Legalista po ubjeđenju, admiral Brovet se protivio pokušajima da se rješenje za jugoslavensku krizu nalazi u intervenciji JNA

Zbog nemogućnosti Slobodana Miloševića da utiče na generale JNA u momentu raspada Jugoslavije, početkom 1992. Veljko Kadijević je podnio ostavku na mjesto saveznog sekretara za narodnu odbranu što je Milošević iskoristio i izvršio penzionisanje 92 generala koji su zagovarali ideju Jugoslavenstva. Među penzionisanima su se našli Stane Brovet, Aleksandar Vasiljević i drugi.

## Takoder pogledajte 
* Sjednica Vrhovne komande OS SFRJ mart 1991.
* Jugoslavenska narodna armija
* Savezno izvršno vijeće
* Raspad Jugoslavije

## Literatura 
* *Vojna enciklopedija* (knjiga prva). Beograd 1970.

## Reference 
Kategorija:Rođeni 1930.
Kategorija:Umrli 2007.
Kategorija:Biografije, Ribnica na Pohorju
Kategorija:Admirali Jugoslavenske narodne armije
Kategorija:Jugoslavenski partizani